नागौर(जोधपुर). आनंदपाल जेल से भागेगा, इसकी जानकारी एक साल पहले ही मिल गई थी। कैद के दौरान उसने जेल के डिप्टी से लेकर मुख्य प्रहरी को धन-बल के प्रभाव से काबू में कर लिया। कहा यह भी जाता है कि एक महिला सहयोगी भी उससे जेल में मिलने आती थी। कौन थी जेल में मिलने आने वाली महिला सहयोगी...
पुलिस महिला सहयोगी को तलाशती रही, वह जेल में बेधड़क आती-जाती रही
आनंदपाल की महिला सहयोगी का नाम अनुराधा है। अपहरण में एक्सपर्ट। चूरू एसपी ने एसओजी व एटीएस को पत्र लिखकर बताया कि वह फिरौती, अपहरण की साजिशों में सक्रिय है। फोन व मोबाइल की कॉल डिटेल भी मांगी गई।
हालांकि, चूरू एसपी के पत्र को किसी ने गंभीरता से नहीं लिया। अनुराधा 23 नवंबर व 30 नवंबर, 2014 को अजमेर जेल में आनंदपाल से मिली। 3 दिन बाद ही 3 दिसंबर को डीडवाना से गोदारा हत्याकांड का गवाह इंद्रचंद अगवा हो गया।
जानकारी देकर पूरी की औपचारिकता
एटीएस व एसओजी ने जेल प्रशासन, डीआईजी, आईजी व अजमेर जेल अधिकारियों को जानकारी देकर आैपचारिकता पूरी कर दी। किसी ने भी इसे गंभीरता से नहीं लिया। नतीजा यह हुआ कि गैंगस्टर को अपनी योजना बनाने के लिए पूरा साल मिल गया। चौंकाने वाला सच यह भी है कि अजमेर पुलिस को आनंदपाल से कमांडो शक्ति सिंह के मिले होने की पुष्टि भी कई दिन पहले हो गई थी।
कैसे हुआ खुलासा?
यह खुलासा आनंदपाल सिंह फरारी प्रकरण में एसओजी, अजमेर कैंप जयपुर के एएसपी पवन कुमार मीणा द्वारा परबतसर कोर्ट में 1352 पन्नों की पेश चार्जशीट की भास्कर पड़ताल में हुआ। 3 सितंबर, 2015 को आनंदपाल भागा था।
परबतसर न्यायालय में पेश चार्जशीट में आनंदपाल के 1992 से अपराध की दुनिया में कदम रखने से लेकर उसके फरार होने की कहानी है। वह सिर्फ इसलिए जेल में था कि उसे जेल से ही गैंग का संचालन करने में आसानी हो रही थी, लेकिन खुद पर हमले के बाद भागने की साजिश बनाता रहा।
आनंदपाल के गैंग में 200 गुर्गे
जसवंतगढ़ थाने के गांव सांवराद का रहने वाला है आनंदपाल। फिरौती मांगने, धमकी देने व हत्या के अब तक 31 मुकदमे दर्ज हुए। 200 से ज्यादा गुर्गे। 2006 में डीडवाना में जीवनराम गोदारा हत्याकांड के दौरान चर्चा में आया। फिर गैंगस्टर बन गया। 2012 में जयपुर के पास गिरफ्तारी हुई तो बुलेटप्रुफ जैकेट व एके 47 राइफलें मिली थीं। 3 सितंबर 2015 में पुलिस पर हमला कर भाग गया। अब तक फरार। 5 लाख रुपए का इनाम।
अजमेर एसपी क्या कहते हैं इस बारे में
पवन कुमार, एएसपी (एसओजी) अजमेरकहते हैं कि हमने आनंदपाल मामले की चार्जशीट पेश कर दी है। इस मामले में अनुंसधान जारी है, अभी छह-सात लोगों की गिरफ्तारियां हुई हैं। इस मामले में और भी गिरफ्तारियां होंगी। फिलहाल आनंदपाल का पता नहीं है।-
आगे की स्लाइड में पढ़िए किसके आदेश पर जेल में आनंदपाल से मिलते थे लोग।
hin_Deva hin_Deva hin_Deva awa_Deva hne_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva